Diari Oficial de la Generalitat Valenciana


Sumari del DOGV 9230, del 07-12-2021 (2021/11746)

RESOLUCIÓ 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 4 al capítol 7 en el programa 121.71, Societat digital, de la Conselleria d'Innovació Universitats, Ciència i Societat Digital, per un import de 60.000 euros, per a la correcta imputació comptable de la línia de subvenció nominativa S5140, «Càtedra d'Intel·ligència artificial aplicada a l'Administració pública». Expedient 21.023/21-174.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9230

Data del DOGV
:   07-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11796


Data del document
:   09-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 4 al capítol 7 en el programa 121.71, Societat digital, de la Conselleria d'Innovació Universitats, Ciència i Societat Digital, per un import de 60.000 euros, per a la correcta imputació comptable de la línia de subvenció nominativa S5140, «Càtedra d'Intel·ligència artificial aplicada a l'Administració pública». Expedient 21.023/21-174. [2021/11248]  
L'annex de transferències i subvencions corrents del programa 121.71, Societat digital, inclou la línia de subvenció de concessió directa article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions S5140, «Càtedra d'Intel·ligència artificial aplicada a l'Administració pública», amb una dotació de 60.000 euros, que té com a beneficiària la Universitat Politècnica de València, per a finançar programes i activitats d'investigació, difusió i promoció en intel·ligència artificial aplicada a l'Administració.  
Per part de la Conselleria d'Innovació Universitats, Ciència i Societat Digital, considerant que per ser finalitat de la línia el finançament de la investigació bàsica excel·lent en matèria d'intel·ligència artificial i atés que la disposició addicional tercera de la vigent llei de pressupostos estableix que les activitats d'industrialització, investigació, desenvolupament i innovació i de formació de capital humà tindran la consideració d'operacions de capital, tenint especialment en compte el seu impacte plurianual i la seua vinculació a la reactivació econòmica, es proposa, a l'efecte de la correcta imputació comptable de la subvenció, incloure-la en l'annex de transferències i subvencions de capital del programa, mitjançant la transferència de crèdits del capítol 4 al capítol 7, per l'import de la seua dotació.  
En conseqüència i d'acord amb el que es disposa en l'apartat 5 de l'article 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24.c, i també en la disposició addicional tercera, de la Llei 4/2020, de 30 de desembre, de pressupostos de la Generalitat per a l'exercici 2021, el conseller d'Hisenda i Model Econòmic resol:  
  
Primer i únic  
Autoritzar una minoració de crèdit en l'aplicació 12.61.25.745.85.2, per un import de 60.000 euros i un augment per aquest mateix import en l'aplicació 67.63.20.366.58.1 que permeta la correcta imputació comptable a aquesta última, de la línia de subvenció de concessió directa article 168.1.a de la Llei 1/2015, de 6 de febrer S5140, «Càtedra d'Intel·ligència artificial aplicada a l'Administració pública», que passa a incloure's en l'annex de transferències i subvencions de capital del programa.  
  
València, 9 de novembre de 2021.- El conseller d'Hisenda i Model Econòmic: Vicent Soler i Marco.